
COMISIA PENTRU ÎNVĂŢĂMÂNT,

RAPORT

asupra propunerii legislative pentru modificarea art. 104 alin. (3) din Legea  nr. 128/1997 
privind Statutul personalului didactic 
(Pl. x. 551/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.551/ 5 iulie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea art. 104 alin. (3) din Legea  nr. 128/1997 privind Statutul personalului didactic (Pl. x. 551/2006).

La întocmirea raportului Comisia a avut în vedere avizul primit de la Comisia juridică, de disciplină şi imunităţi şi avizul Consiliului Legislativ, precum şi Punctul de vedre al Guvernului.


Propunerea legislativă are ca obiect de reglementare modificarea alin. (3) art. 104 din Legea nr. 128/1997 privind Statutul personalului didactic, în sensul ca decontarea cheltuielilor pe mijloacele de transport în comun la şi de la locul de muncă, efectuate de personalul didactic care nu dispune de locuinţă în localitatea unde îşi desfăşoară activitatea şi căruia nu i se poate oferi locuinţă corespunzătoare în localitatea unde are postul didactic, să fie asigurată prin finanţarea de bază a unităţilor de învăţământ. 

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 27 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Ion Ciucă – director, Direcţia management universitar, Ministerul Educaţiei şi Cercetării.


4.  Camera Deputaţilor este prima Cameră sesizată.


În urma dezbaterii, în şedinţa din 13 septembrie 2006, Comisia propune adoptarea propunerii legislative, cu amendamentele din Anexă.

    SECRETAR

    Mihai Radan

Ioana Florina Mînzu 



















Anexă 

I. Amendamente admise

	Nr. crt.
	Text Legea nr. 128/1997, modificat prin Legea nr. 223/2005
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii:
Lege pentru modificarea art. 104 alin. (3) din Legea  nr. 128/1997 privind Statutul personalului didactic
	Titlul Legii:
Lege pentru modificarea alineatului (3) al articolului 104 din Legea  nr. 128/1997 privind Statutul personalului didactic
	Respectarea normelor de tehnică legislativă.

	2.
	----
	    Art. I. Legea nr. 128/1997 privind Statutul personalului didactic, publicată în Monitorul Oficial al României, Partea I nr. 158 din 16 iulie 1997, cu completările şi modificările ulterioare se modifică şi va avea următorul cuprins:
	    Articol unic. – Alineatul (3) al articolului 104 din Legea nr. 128/1997 privind Statutul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare, se modifică şi va avea următorul cuprins:
	Respectarea normelor de tehnică legislativă.

	3.
	1. La articolul 104, alineatul (3) va avea următorul cuprins:
„(3)  Personalului didactic din mediul rural, care nu dispune de locuinţă şi căruia nu i se poate oferi locuinţă corespunzătoare în localitatea unde are postul, i se vor deconta cheltuielile pe mijloacele de transport în comun, la şi de la locul de muncă. 
     În cazul în care nu există mijloace de transport în comun între localitatea de domiciliu şi sediul instituţiei de învăţământ, urmează a se deconta contravaloarea a 7,5 l benzină Premium la 100 km parcurşi, dacă transportul se face cu autoturismul proprietate personală sau cu alte mijloace.
      În cazul în care există mijloc de transport în comun, dar personalul didactic preferă să circule cu alte mijloace, urmează a se deconta contravaloarea abonamentului lunar pe respectivul mijloc de transport în comun.

    Decontarea sau plata echivalentă costurilor de transport se va efectua de către administraţia publică locală.
	Alineatul (3) al articolului 104 se modifică şi va avea următorul cuprins:
„ Personalul didactic care nu dispune de locuinţă unde îşi desfăşoară activitatea şi nu i se poate oferi locuinţă corespunzătoare în localitatea unde are postul didactic, i se vor deconta cheltuielile pe mijloacele de transport în comun la şi de la locul muncă prin finanţarea de bază a unităţilor de învăţământ.”
	„(3) Personalului didactic din unităţile de învăţământ de stat, care nu dispune de locuinţă şi căruia nu i se poate oferi o locuinţă corespunzătoare în localitatea unde are postul, i se vor deconta cheltuielile pe mijloacele de transport în comun, din localitatea de reşedinţă la locul de muncă şi de la locul de muncă în localitatea de reşedinţă.
        În cazul în care nu există mijloace de transport în comun între localitatea de reşedinţă şi sediul unităţii de învăţământ, urmează a i se deconta contravaloarea a 7,5 l benzină Premium la 100 de km parcurşi, dacă transportul se face cu autoturismul proprietate personală.

        În cazul în care există mijloc de transport în comun, dar personalul didactic preferă să circule cu autoturismul proprietate personală, urmează a se deconta contravaloarea abonamentului lunar pe respectivul mijloc de transport în comun.

       Atunci când transportul mai multor cadre didactice se face cu un singur autoturism, plata se face numai posesorului autoturismului respectiv.

       Decontarea sau plata echivalentă costurilor de transport se va efectua de către autorităţile administraţiei publice locale din unitatea administrativ-teritorială pe raza căreia se află unitatea de învăţământ la care îşi desfăşoară activitatea cadrul didactic, în urma solicitărilor adresate autorităţilor administraţiei publice locale, astfel:

      a) decontarea contravalorii călătoriei pe mijloacele de transport în comun prin depunerea la sfârşitul fiecărei luni de activitate, a biletelor de călătorie sau a abonamentului, iar decontarea contravalorii corespunzătoare celor 7,5 l benzină Premium la 100 km parcurşi, prin depunerea la sfârşitul fiecărei luni de activitate a documentelor justificative  eliberate de unitatea de învăţământ, care certifică efectuarea transportului cu autoturismul proprietate personală;

     b) solicitarea contravalorii călătoriei efectuate cu mijloacele de transport în comun sau a contravalorii corespunzătoare a 7,5 l benzină Premium la 100 km parcurşi, pentru cei care-şi asigură transportul cu autoturismul proprietate personală, ca urmare a pontajului zilnic efectuat de conducerea unităţii de învăţământ.”
Autor: dl. deputat Mircea Valer Puşcă
	Pentru claritatea exprimării şi eliminarea tuturor discriminărilor. 

